
CONVOCATORIA PÚBLICA DE SUBVENCIÓNS DESTINADAS AS COMISIONS DE FESTAS PARROQUIAIS DE CEDEIRA PARA O ANO 2024

Extracto do acordo da Xunta de Goberno Local de data do 05 de xullo e 2024, polo que se convocan as subvencións destinadas ás comisións de festas parroquiais de Cedeira para o ano 2024.
1.–OBXECTO.
O obxecto desta convocatoria son os gastos de Comisións de Festas parroquiais durante 2024. 

2.–CRÉDITOS PRESUPOSTARIOS.
As subvencións faranse efectivas con cargo á aplicación 338.48900 por importe de 4.000,00 € para festas populares e festexos; repartirase a partes iguais entre as solicitudes presentadas e que cumpran os requisitos para obter a subvención, ata esgotar o crédito orzamentario. 
O importe da subvención poderá acadar o 100 por 100 dos gastos propostos.
[bookmark: _Hlk70697427]
3.–MODALIDADE DE CONCESIÓN.
Réxime de concorrencia non competitiva.

4.–REQUISITOS PARA SOLICITAR AS SUBVENCIÓNS.
Comisións de Festas con personalidade xurídica propia sen ánimo de lucro, para realización de festas nas parroquias, que cumpran os seguintes requisitos:
· Non contravir o regulado nos artigos 13 e 10 da Lei 38/2003 xeral de subvencións e Lei 9/2007 de subvencións de Galicia. 
· No caso de asociacións que foran beneficiarias de subvencións concedidas en anos anteriores polo Concello de Cedeira, deberán telas debidamente xustificadas. 
· Cumprir os requisitos da convocatoria.

5.–ÓRGANOS COMPETENTES PARA A INSTRUCIÓN E RESOLUCIÓN DO PROCEDEMENTO.
Nomearase unha Comisión de Valoración que impulsará de oficio a realización de cantas actuacións sexan necesarias para a determinación, coñecemento e comprobación dos datos en virtude das que se formulará a proposta de resolución.

A Comisión de valoración estará composta por:

- Presidencia: a titular da Concellería de Cultura ou persoa en quen delegue

- Vocais:
· o titular da Concellería de Facenda ou persoa en quen delegue
· a titular da Concellería de Turismo ou persoa en quen delegue
- a AEDL do concello ou persoa en quen delegue
· a persoa titular da Intervención Municipal participará na Comisión de valoración con voz e sen voto.

- Secretaría: unha administrativa dos Servizos económicos do Concello, en primeiro lugar, a de maior antigüidade, e en caso de imposibilidade ou incompatibilidade, a seguinte pola mesma orde.


6.–PRAZO DE PRESENTACIÓN DE SOLICITUDES.
O prazo de presentación de solicitudes será de 15 días hábiles a contar desde o día de publicación do extracto da convocatoria no Boletín Oficial da Provincia, unha vez publicadas a convocatoria na Base de Datos Nacional de Subvencións. 
As instancias presentaranse na sede electrónica de acordo co establecido nos artigos 14 e 16 da Lei 39/2015, do 1 de outubro, do Procedemento Administrativo Común das Administracións Públicas.

7.–DOCUMENTACIÓN A PRESENTAR COAS SOLICITUDES.
A que figura na base 4 das bases reguladoras específicas que acompañan a esta convocatoria.

8.–BASES REGULADORAS ESPECÍFICAS.
A convocatoria rexerase polas Bases reguladoras da convocatoria pública de subvencións destinadas a comisións de festas parroquiais de Cedeira para o ano 2024, aprobadas mediante acordo da Xunta de Goberno Local de data do 05 de xullo e 2024, publicadas no Boletín Oficial da Provincia da Coruña (BOP n.º 137, do 17 de xullo de 2024): https://bop.dacoruna.gal/bopportal/publicado/2024/07/17/2024_0000005055.pdf.

